'Huisgenoot' gee weer die pas aan met digitale blokraaie en raaisels - Kuns En Vermaak - Republikein
Friday, September 24th, 01:59:01
'Huisgenoot' gee weer die pas aan met digitale blokraaie en raaisels
16 July 2021 | Kuns en vermaak
*lang en kort blokraaie
*'n Spesiale pakket met videoraaisels wat video-leidrade vir die gewone blokraaiformaat bevat. (Wie is hierdie sanger of daardie rugbyspeler? Kyk die kort video's in die leidrade om die antwoorde te kry!)
*Die geleentheid om raaisels sáám te doen. As jy en een van jou mense saam inteken vir een van die pakkette, kan julle vir mekaar die skakel na 'n raaisel stuur en dit saam-saam invul. Net omdat julle ver is van mekaar weens die pandemie en inperking beteken dit nie julle kan nie saam speel nie...
*Jy kan raaisels begin invul en dit dan bêre om dit later te voltooi.
*Jy kan vra dat die raam vir jou letters of woorde aandui as jy vasbrand.
*Jy kan die tyd wat dit jou neem om raaisels te voltooi meet – en ander dan in die sosiale media uitdaag om jou tyd te klop.
*Jy kan geskenkbewyse vir jou naastes koop sodat hulle saam met jou in die pret kan deel.
"By Huisgenoot is ons gróót aanhangers van blokraaie en ander raaiselsoorte – en ons weet dat dit vir ons lesers net soveel vreugde en bevrediging bied as vir ons," sê Yvonne Beyers, die redakteur. "Dit is vir ons opwindend om 'n nuwe aanlyn platform vir die digitale era te skep waar ons lojale lesers ons raaisels op nuwe maniere kan geniet en waar ons ook 'n nuwe generasie blokraaibeheptes kan bereik. Ons glo dit gaan nog vir toekomstige geslagte baie plesier bring en sien uit daarna om nog vir baie jare digitale blokraaie vir ons mark te skep."
Besoek huisgenootraaisels.co.za en ontdek vandag nog die wonderlike ervaring van digitale Afrikaanse blokraaie! - Netwerk24